Latino iĝis minuskla en nova Pomego
#000000
Komence de julio Bertilo Wennergren lanĉis novan version de sia klasika Plena Manlibro de Esperanta Gramatiko, PMEG 2023. Ĝi estas kiel kutime libere havebla en la reto. Samtempe aperas ankaŭ ĝisdatigita versio de la presita Detala Gramatiko de Esperanto. Libera Folio petis lin rakonti, kio estas nova en la Esperanta gramatiko.
#000001
Bertilo Wennergren kun novaj okulvitroj.
#000002
Ĵus estis lanĉita versio 15.4 de PoMEGo sub la nomo PMEG 2023. Ĝi estas havebla en la ordinara reta versio, kaj ankaŭ elŝutebla kiel HTML kaj kiel PDF.
#000003
PMEG 2023 aperas samtempe kiel nova versio de la Detala Gramatiko de Esperanto, kiu estas mallongigita versio de PMEG 2023 kun tradiciaj gramatikaj terminoj. Ĝin eldonas E@I.
#000004
– Tra la tuta verko mi transiris al minuskla skribo de lingvonomoj kiel ”latino” kaj ”sanskrito”. Kvankam laŭ mi estas logike skribi tiajn nomojn majuskle, en la praktika uzado minuskla skribo estas plene superrega. Multaj el la plibonigoj de PMEG 2023 fakte okazis, dum mi laboris pri la Detala Gramatiko, ĉar ne malofte simpligoj kaj rearanĝoj, kiujn mi faris en tiu verko, subite ŝajnis al mi superaj al la aranĝo en PMEG, kaj mi do transprenis ilin ankaŭ tie. Pli kompletan liston de la ŝanĝoj oni povas trovi en la TTT-versio de PMEG.
#000007
– Laŭ mi nur temas pri plia klareco kaj ie kaj tie pri kompletigoj pri fajnaj detaloj. Nenio revolucia okazis, krom eble se oni rigardas ŝanĝon de uskleco de la vorto ”latino” kiel gravan aferon.
#000009
– La unuaj du eldonoj de la Detala Gramatiko vendiĝis tre bone, kaj mi supozas, ke ankaŭ la nova tria eldono rapide elĉerpiĝos. Inter la versio de PMEG en 2005, sur kiu baziĝis la unuaj du versioj de la Detala Gramatiko, kaj PMEG 2023, tamen okazis multaj gravaj ŝanĝoj en PMEG, precipe en PMEG 2020. La nova Detala Gramatiko estas bazita sur PMEG 2023. Sekve ĝi estas plurloke grave alia ol la unuaj eldonoj. Mi kompilis ĝin entute plene nove, el PMEG 2023, tenante plejparte la saman strukturon kiel en la unuaj eldonoj, sed en multaj lokoj faris alian elekton pri tio, kion mi tenis, kaj tio, kion mi ellasis el PMEG.
#000013
– Por novaj lernantoj supozeble pli taŭgas la Detala Gramatiko, ĉar ĝia enhavo estas la esenca gramatiko, kiun oni bezonas scii. Tamen povas esti, ke tiuj, kiuj ne regas tradician gramatikan terminologion, tamen volas tuj aliri PMEG-on. Ĉiu decidu por si mem.
#000015
– Ne ekzistas nun konkretaj planoj pri nova papera eldono de PMEG, sed eble iam tio okazos. La nun aktuala papera eldono estas de 2020, de kiam pasis nur tri jaroj, kaj tiu eldono estas plu tute bone uzebla. Sed eble post du jaroj aŭ simile povos esti tempo por nova papera PMEG. Multo dependas de la pritakso de la eldonanto.
#000017
– Se vi estas fanatika PMEG-amanto, vi kompreneble volos havi ankaŭ la trian eldonon. Sed vi do ankoraŭ ne bezonas decidi, kiom fanatika vi estas. Sed – kiu scias? – eble en 2025 mi estos farinta ankoraŭ pli da gravaj modifoj de PMEG, kaj la verko montriĝos tiom multe pli bona, ke ĉiuj volos ĝin nepre havi.
#000019
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000020
La shangho de uskleco de la vorto “latino” estas grava afero.
Brave, Bertilo, via laboro estas granda kontribuo al Esperanto.
#000023
Vi pravas, la brikforma “manlibro” antaue deklaris per si mem, sur pagho 15:
“Ne ekzistas devigaj reguloj pri la uzo de majuskloj kaj minuskloj”.
Kompreneble, chi tio estas afero de bona E-gusto.
#000025
En 1985, kiam mi eklaboris en la Centra Oficejo, mi lernis kaj ekuzis diversajn konvenciojn de UEA (t.e. CO). Ekzemple, mi ekskribis “Esperanto/Esperanta”, dum antaŭe mi ĉiam skribis “esperanto/esperanta”, sekvante fakte la kutimojn en la finna. Siavice “esperantisto” devas nepre esti minuskla. Nuntempe la konvencioj bedaŭrinde ne plu estas konsekvence sekvataj kaj vidi “Esperantisto” akre pikas miajn okulojn.
#000026
PMEG estas modifita rilate al la prezento de nomoj de lingvoj. Danke al tio chi la estonteco de la Esperanto-movado estas sekurigita. Kaj mi jam erare pensis, ke chi-cele varbado en platformoj uzataj de precipe junuloj estas necesa 😉
#000027
Ĉu iu scias, kiel mendi “Detala Gramatiko de Esperanto”?
(Mi jam kontaktis E@I, kaj eĉ kontrolis Libroservon de UEA)
#000028
Mi tre bedaŭras la minuskligon de *Latino* kaj *Sanskrito* kaj ne sekvos ĝin.
Proprajn nomojn oni skribas majuskle, kaj se la plimulto erare skribas minuskle (pro analogio al lingvonomoj, kiuj ne estas propraj nomoj, sed adjektivoj; simile denaskuloj ofte diras “la Esperanta”), tiam oni prefere insistu pri laŭreguleco kaj klerigu tiujn homojn, anstataŭ per enlibrigo kvazaŭ beni la neregulaĵon.
#000029
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000033